**Programul Operațional Capital Uman 2014-2020**

**Sinteză**

**Abordarea Strategică**

Programul Operaţional Capital Uman (POCU) stabilește prioritățile de investiții, obiectivele specifice și acțiunile asumate de către România în domeniul resurselor umane, continuând astfel investițiile realizate prin Fondul Social European în perioada 2007-2013 și contribuind, totodată, la atingerea obiectivului general al Acordului de Parteneriat (AP 2014-2020) - implicit al fondurilor Europene Structurale și de Investiții din România, şi anume, de a reduce disparităţile de dezvoltare economică şi socială dintre România şi Statele Membre ale UE.

Cu intervenţii integrate planificate în domeniul ocupării forţei de muncă, al incluziunii sociale și educaţiei, PO CU va funcţiona ca un mijloc de stimulare a creşterii economice şi a coeziunii şi, de asemenea, va susţine atingerea obiectivelor stabilite în cadrul altor provocări de dezvoltare - competitivitate, infrastructură, administrație şi guvernanţă - contribuind la îndeplinirea obiectivelor asumate de România în contextul Strategiei Europa 2020 pentru o creştere inteligentă, durabilă şi favorabilă incluziunii.

**Unul dintre factorii cheie pentru promovarea unei creșteri economice competitive și pentru stimularea activității economice în zonele mai puțin dezvoltate îl reprezintă asigurarea disponibilității unei forțe de muncă „gata de lucru”, care să răspundă nevoilor în creștere ale mediului de afaceri.** De altfel, creșterea ocupării și încurajarea mobilității forței de muncă sunt prioritare pentru formularea unui răspuns eficient la provocările legate de *„Oamenii și societatea”,* menționate în AP 2014-2020.

Totodată, creşterea ratei de ocupare la nivelul tuturor regiunilor României, în special în rândul tinerilor, a fost, de asemenea, recunoscută ca prioritate în documentele strategice naţionale, cum ar fi Strategia Naţională pentru Ocuparea Forţei de Muncă 2014-2020 şi Planul de Implementare a Garanției pentru Tineret 2014-2015.

Alături de acestea, acțiunile destinate înființării de noi afaceri și întreprinderi sociale, în special în regiunile mai puțin dezvoltate și în zone rurale, au rolul de a contribui la atenuarea sărăciei și a excluziunii sociale.

**Disponibilitatea competențelor și a expertizei, în corelare cu nevoile pieței muncii, este fundamentală pentru obținerea creșterii economice, atât pe termen scurt, cât și pe termen lung**. În acest context, se impune corelarea sistemului de educație cu nevoile pieței muncii pentru a furniza participanților cunoștințele și deprinderile de bază, elemente esenţiale participării la viaţa socială, precum și competențele și abilitățile necesare obținerii unui loc de muncă. Îmbunătăţirea nivelului general de educaţie a populaţiei va asigura durabilitatea creşterii economice şi va contribui la îmbunătățirea coeziunii sociale.

Alături de susținerea nemijlocită a participării la educație începând de la cele mai vârstele fragede, PO CU încurajează continuarea învățării pe tot parcursul vieții, aceasta contribuind la prelungirea vieții active, la creșterea oportunităților pe piața muncii și, în general, la asigurarea unei vieți de o mai bună calitate.

**Incluziunea socială şi combaterea sărăciei sunt parte integrantă a intervențiilor care urmăresc promovarea unei dezvoltări echilibrate şi coeziunea socială**. Reducerea prevalenței sărăciei și a excluziunii, îmbunătăţirea accesului la servicii sociale şi de sănătate de calitate, dezvoltarea economiei sociale, vor fi urmărite la nivel de program, în vederea promovării incluziunii sociale şi combaterii sărăciei, în conformitate cu prevederile strategiilor naţionale relevante şi contribuind la obiectivele asumate în acest domeniu. În acest sens, PO CU încurajează considerarea resursei umane provenite din rândul grupurilor vulnerabile ca și resursa umană fără de care dezvoltarea României în următorii ani este imposibilă.

***Ocuparea forței de muncă***

**Intervenţiile propuse în cadrul PO CU** vor contribui la îndeplinirea obiectivului general stabilit prin AP 2014-2020, la atingerea țintelor asumate de către România prin Programul Național de Reformă, precum și la implementarea eficientă a strategiilor relevante din domeniul, prin:

* Creșterea ocupării tinerilor NEETs șomeri cu vârsta între 16 - 24 ani, înregistrați la Serviciul Public de Ocupare
* Îmbunătăţirea competenţelor tinerilor NEETs șomeri, înregistrați la Serviciul Public de Ocupare
* Funcţionarea mecanismului naţional integrat de sprijin care vizează identificarea şi înregistrarea la Serviciul Public de Ocupare a tinerilor din categoria NEETs
* Creșterea ocupării șomerilor și a persoanelor inactive, cu accent pe şomerii pe termen lung, lucrătorii vârstnici (55-64 ani), persoanele din rândul minorităţii rome, persoanele cu dizabilităţi, persoanele cu nivel redus de educație, persoanele din mediul rural în special cele din agricultura de subzistență și semisubzistență
* Îmbunătăţirea competenţelor șomerilor și a persoanelor inactive, cu accent pe şomerii pe termen lung, lucrătorii vârstnici (55-64 ani), persoanele din rândul minorităţii rome, persoanele cu dizabilităţi, persoanele cu nivel redus de educație, persoanele din mediul rural în special cele din agricultura de subzistență și semisubzistență
* Creșterea ocupării prin încurajarea antreprenoriatului şi a înfiinţării de întreprinderi
* Susținerea întreprinderilor, pentru a se adapta schimbărilor mediului de afaceri, cu accent pe sectoarele prioritare cu potențial competitiv identificate conform Strategiei Naționale de Competitivitate și Strategia Națională pentru Cercetare, Dezvoltare și Inovare
* Actualizarea cunoștințelor, competențelor și a aptitudinilor angajaților din întreprinderile din sectoarele prioritare cu potențial competitiv identificate conform Strategiei Naționale de Competitivitate și Strategia Națională pentru Cercetare, Dezvoltare și Inovare
* Creșterea calității, diversității și gradului de cuprindere a serviciilor oferite de Serviciul Public de Ocupare, inclusiv prin externalizarea unora dintre servicii către furnizori privați

***Incluziunea socială, reducerea sărăciei și combaterea oricăror forme de discriminare***

**Intervenţiile propuse în cadrul PO CU** vor contribui la îndeplinirea obiectivului general stabilit prin AP 2014-2020, la atingerea țintelor asumate de către România prin Programul Național de Reformă, precum și la implementarea eficientă a strategiilor relevante din domeniul, prin:

* Reducerea numărului persoanelor aflate în risc de sărăcie sau excluziune socială, prin implementarea de măsuri integrate, cu accent pe comunitățile marginalizate
* Creşterea număruli de persoane aparținând grupurilor vulnerabile care au depășit situația de vulnerabilitate
* Dezvoltarea economiei sociale şi promovarea antreprenoriatului social Îmbunătăţirea calității și accesului la servicii sociale
* Îmbunătăţirea calității și accesului la servicii de asistenţă medicală
* Asigurarea tranziției de la sistemul de îngrijire de tip instituționalizat către servicii oferite la nivelul comunității

POCU va acționa în corelare cu celelalte programe operaționale, în special PO Regional și Programul Național de Dezvoltare Rurală, în principal prin intervenții corelate la nivelul comunităților vulnerabile, pentru dezvoltarea integrată a infrastructurii și implementarea tipurilor de asistență necesare, inclusiv prin LEADER/CLLD. Totodată, acțiunile PO CU sunt complementare celor derulate prin PO Competitivitate în ceea ce privește utilizarea TIC, în special în contextul Agendei Digitale și al obiectivelor vizate prin e-sănătate, e-asistență etc.

În ansamblu, rezultatele avute în vedere în ceea ce privește domeniul incluziunii sociale și combaterii discriminării se referă la reducerea substanțială a prevalenței sărăciei, în special în rândul copiilor, tinerilor a persoanelor de etnie romă și a altor grupuri dezavantajate; o viață mai bună pentru persoanele provenind din sistemul instituționalizat, care se integrează în comunitate, oportunități de angajare mai bune pentru persoanele din grupuri vulnerabile/afectate de sărăcie.

***Educație și competențe***

**Intervenţiile propuse în cadrul PO CU** vor contribui la îndeplinirea obiectivului general stabilit prin AP 2014-2020, la atingerea țintelor asumate de către România prin Programul Național de Reformă, precum și la implementarea eficientă a strategiilor relevante din domeniul, prin:

* Creșterea accesului şi participării la învăţământul ante-preșcolar și preșcolar de calitate, în special pentru categoriile dezavantajate de copii.
* Stimularea accesului și participării la învățământul primar și secundar de calitate și de prevenire a abandonului școlar, în special pentru categoriile dezavantajate de copii/elevi.
* Diversificarea oportunităților de revenire în sistemul educațional a copiilor/tinerilor (cu vârsta până în 24 de ani) care au părăsit prematur școala prin extinderea programelor de tip a doua șansă, inclusiv prin asigurarea accesului la programe de calificare profesională
* Îmbunătățirea sistemului pre-universitar de educație prin actualizarea, validarea și implementarea unei oferte curriculare de calitate
* Creșterea accesului şi participării la învăţământul terțiar, în special pentru persoane cu oportunități reduse (categorii netradiționale de studenți, persoane din mediul rural, persoane cu CES, persoane de etnie romă, persoane provenite din medii socio-economice defavorizate etc.).
* Îmbunătăţirea calităţii învăţământului terţiar la nivel de sistem și instituții de învățământ în concordanță cu cerințele pieței muncii
* Îmbunătăţirea eficienţei învăţământului terţiar la nivel de sistem și instituții de învățământ în concordanță cu cerințele pieței muncii, în special în sectoare economice cu potențial de creștere prin consolidarea parteneriatelor dintre universități și mediul academic și de cercetare și companii
* Creșterea accesului și participării la programele de învățare pe tot parcursul vieții, în special în rândul persoanelor necalificate, cu un nivel scăzut de educație și calificare, inclusiv din categorii dezavantajate, care să ofere inclusiv oportunitatea recunoașterii și certificării rezultatelor învățării.
* Consolidarea capacității sistemului de educație și formare profesională în vederea asigurării calității și relevanței programelor de formare profesională inițială şi continuă pentru piața muncii
* Consolidarea capacității furnizorilor de educație și formare pentru a dezvolta și implementa programe de calitate, relevante pentru piața muncii, în special prin stimularea parteneriatelor cu mediul de afaceri pentru sectoarele prioritare identificate prin Strategiei Naționale de Competitivitate

PO CU va acționa în corelare cu celelalte programe operaționale, în special PO Regional și Programul Național de Dezvoltare Rurală, în principal având în vedere investițiile în domeniul infrastructurii de educație și formare profesională, în mediul urban și rural.

**Intervenții propuse**

În vederea atingerii obiectivelor propuse, în cadrul POCU au fost stabilite 7 Axe Prioritare, cărora le corespund 13 priorități de investiții.

|  |  |
| --- | --- |
| **Axa Prioritară** | **Prioritate de investiție** |
| **AP 1 Inițiativa locuri de muncă pentru tineri** | **8.2. Prioritatea de investiţii (ii)** integrarea durabilă pe piața forței de muncă a tinerilor, în special a celor care nu au un loc de muncă, care nu urmează studii sau cursuri de formare, inclusiv a tinerilor care se confruntă cu riscul excluziunii sociale și a tinerilor din comunitățile marginalizate, inclusiv prin implementarea garanției pentru tineri |
| **AP 2 Îmbunătățirea situației tinerilor din categoria NEETs (not in education, employment or training)** | **8.2. Prioritatea de investiţii (ii)** integrarea durabilă pe piața forței de muncă a tinerilor, în special a celor care nu au un loc de muncă, care nu urmează studii sau cursuri de formare, inclusiv a tinerilor care se confruntă cu riscul excluziunii sociale și a tinerilor din comunitățile marginalizate, inclusiv prin implementarea garanției pentru tineri |
| **AP 3 Locuri de muncă pentru toți** | **8.1.Prioritatea de investiţii (i)** acces la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă |
| **8.3 Prioritatea de investiţii** (iii) activități independente, antreprenoriat și înființare de întreprinderi, inclusiv a unor microîntreprinderi și a unor întreprinderi mici și mijlocii inovatoare |
| **8.5. Prioritate de investiţii** (v)adaptarea la schimbare a lucrătorilor, a întreprinderilor și a antreprenorilor |
| **8.7 Prioritatea de investiţii** (vii) modernizarea instituțiilor pieței forțelor de muncă, precum serviciile publice și private de ocupare a forței de muncă și îmbunătățind satisfacerea nevoilor pieței forțelor de muncă, prin măsuri de stimulare a mobilității transnaționale a lucrătorilor și prin programe de mobilitate și printr-o mai bună cooperare între instituții și părțile interesate relevante |
| **10.3. Prioritatea de investiţii** (iii) creșterea accesului egal la învățarea pe tot parcursul vieții pentru toate grupele de vârstă în cadre formale, nonformale și informale, actualizarea cunoștințelor, a competențelor și a aptitudinilor forței de muncă și promovarea unor parcursuri de învățare flexibile, inclusiv prin orientarea profesională și validarea competențelor dobândite |
| **AP 4 Incluziunea socială și combaterea sărăciei** | **9.2 Prioritatea de investiţii (ii)** Integrarea socio-economică a comunităţilor marginalizate, cum ar fi romii |
| **9.5. Prioritate de investiţii (v)** Promovarea antreprenoriatului social și a integrării profesionale în întreprinderile sociale și promovarea economiei sociale și solidare pentru a facilita accesul la locuri de muncă |
| **9.4 Prioritatea de investiţii (iv)** creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general |
| **AP 5 Dezvoltare locală plasată sub responsabilitatea comunității** | **9.6 Prioritatea de investiţii (vi)** Dezvoltare locală plasată sub responsabilitatea comunităţii |
| **AP 6 Educație și competențe** | **10.1. Prioritatea de investiţii** (i) reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare |
| **8.2. Prioritatea de investiţii (ii)** integrarea durabilă pe piața forței de muncă a tinerilor, în special a celor care nu au un loc de muncă, care nu urmează studii sau cursuri de formare, inclusiv a tinerilor care se confruntă cu riscul excluziunii sociale și a tinerilor din comunitățile marginalizate, inclusiv prin implementarea garanției pentru tineri |
| **10.2. Prioritatea de investiţii** (ii) îmbunătățirea calității și a eficienței învățământului terțiar și a celui echivalent și a accesului la acestea, în vederea creșterii participării și a nivelului de educație, în special pentru grupurile defavorizate |
| **10.3. Prioritatea de investiţii** (iii) creșterea accesului egal la învățarea pe tot parcursul vieții pentru toate grupele de vârstă în cadre formale, nonformale și informale, actualizarea cunoștințelor, a competențelor și a aptitudinilor forței de muncă și promovarea unor parcursuri de învățare flexibile, inclusiv prin orientarea profesională și validarea competențelor dobândite |
| **10.4. Prioritate de investiții (iv)** sporirea relevanței pe piața forțelor de muncă a educației și a sistemelor de formare, facilitarea tranziției de la educație la piața forțelor de muncă și consolidarea formării și a sistemelor de formare profesională, precum și a calității lor, inclusiv prin mecanisme de anticipare a competențelor, adaptarea programelor de învățământ și instituirea și dezvoltarea unor sisteme de învățare la locul de muncă, inclusiv a unor sisteme de învățare duală și programe de ucenicie |
| **AP 7 Asistență Tehnică** |  |